28 strëmiannika mdze pierszô roczëzna smiercë załóżcë pùcczégò hòspicjum. Ksãdza òddzãkòwiwałë hùrmë lëdzy. Lëdze dlô jaczich òn béł i dali je wôżny chcą pòdzãkòwac za jegò żëcé a sã za niegò pòmòdlëc. Jak mają napisóné na facebookù òrganizatorowie wëdarzeniégò ksądz Jón „Rozmiôł prosto gadac ò drãdżich sprawach, ùcził jak wôżnô je stara ò relacje, pòkazywôł co to znaczi bëc ôpen na drëdżégò człowieka. (…) Ks. Jón wiele razë pòdsztrichiwôł, jak wôżnô je dlô niegò mszô swiãtô.” Stądka rôczba do pòspólny mòdlëtwë w pierszą roczëznã jegò smiercë. Msze w jintencje ksãdza Kaczkòwsczégò mdą we wtórk w Pùckù, Sopòtach, Rëmi, Bëtowie, Gdinie, Gduńskù, Bëdgòszczë, Łodże, Krakòwie, Szlarsczi Pòrãbie, a téż w Aùstrie, Kanadze i Wiôldżi Britanie. Fùl lëstã to mòże nalézc na facebookòwim profilu wëdarzeniô „Msze za Jana Kaczkowskiego”.